3. ΠΡΟΕΔΡΙΚΟΝ ΔΙΑΤΑΓΜΑ της 5 Σεπτ./12 Οκτ. 1932 Περί διαιρέσεως των Τελωνείων Πειραιώς και Θεσσαλονίκης εις Ειδικά Τελωνεία. Έχοντες υπ’ όψει το άρθρ. 8 του από 21 Ιουλ. 1919 Ν.Δ/τος «περί συμπληρώσεως και τροποποιήσεως του Νόμ. 1595 «περί τελωνοφυλακής» δημοσιευθέν εις το υπ’ αριθ. 161 της 25ης Ιουλ. 1919 φύλλον της Εφημερίδος της Κυβερνήσεως, κυρωθέντος δια του Νόμ. 1902 «περί συμπληρώσεως και τροποποιήσεως του Νόμ. 1595» το άρθρ. 10 του Νόμ. 4057 «περί κυρώσεως του Ν.Δ/τος της 30ης Οκτ. 1925 «περί τροποποιήσεως και συμπληρώσεως διατάξεων του Νόμ. 1165 κλπ.» δημοσιευθέντος εν τω υπ’ αριθ. 86 του 1932 φύλλω της Εφημερίδος της Κυβερνήσεως ως και την υπ’ αριθ. 608 ε. έτους γνώμην του Συμβουλίου της Επικρατείας, προτάσει του επί των Οικονομικών Υφυπουργού, απεφασίσαμεν και διατάσσομεν. Άρθρον 1 Συνιστώμεν Τελωνείον Α΄ τάξεως Ταχυδρομικών δεμάτων αποσπωμένης της υπηρεσίας ταύτης εκ του Β΄ Τελωνείου Εισαγωγής και Ταχ. Δεμάτων, έχον διαχείρισιν ιδίαν και υπαγόμενον εις την Διεύθυνσιν των Τελωνείων Πειραιώς της θέσεως του Τελώνου Α΄ τάξεως λαμβανομένης εκ των οργανικών θέσεων της Διευθύνσεως των Τελωνείων Πειραιώς. Η Υπηρεσία των Τελωνείων Πειραιώς περιλαμβάνει εις το εξής τας κάτωθι υπηρεσίας: α)Την Διεύθυνσιν β)Το Α΄ Τελωνείον Εισαγωγής γ)Το Β΄ Τελωνείον Εισαγωγής δ)Το Γ΄ Τελωνείον εξαγωγής και Μεταφοράς ε)Το κατά τα ανωτέρω συνιστώμενον Δ΄ Τελωνείον Ταχυδρομικών Δεμάτων και στ)Το Τελωνείον Αποσκευών επιβατών Άρθρον 2. Η αρμοδιότης των ανωτέρω Τελωνείων καθορίζεται ως εξής: Σελ. 82 1)Το Α΄ Τελωνείον Εισαγωγής έχει αρμοδιότητα την υπηρεσίαν την αφορώσαν την εν γένει εισαγωγήν εμπορευμάτων εκ του εξωτερικού και αποβιβαζομένων εκτός της Ελευθέρας Ζώνης. 2)Το Β΄ Τελωνείον Εισαγωγής έχει αρμοδιότητα την υπηρεσίαν την αφορώσαν την εν γένει εισαγωγήν εμπορευμάτων εκ της Ελευθέρας Ζώνης Πειραιώς προερχομένων. Η επίβλεψις των ελευθέρων συγκροτημάτων και ο εκτελωνισμός ειδών εισαχθέντων εις αυτά υπάγεται εις το Τελωνείον τούτο. 3)Το Γ΄ Τελωνείον εξαγωγής και μεταφοράς έχει αρμοδιότητα την υπηρεσίαν την αφορώσαν εις την εξαγωγήν και μεταφοράν των εμπορευμάτων. 4)Το Δ΄ Τελωνείον Ταχ. Δεμάτων έχον αρμοδιότητα την υπηρεσίαν την αφορώσαν τον εκτελωνισμόν των Ταχ. Δεμάτων. 5)Το Ε΄ Τελωνείον αποσκευών επιβατών έχον αρμοδιότητα την υπηρεσίαν την αφορώσαν εις την αποβίβασιν και επιβίβασιν επιβατών και τας αποσκευάς αυτών. Άρθρον 3 (Μεταβατικαί διατάξεις). Άρθρον 4 Το προσωπικόν των Διευθύνσεων των Τελωνείων Πειραιώς – Θεσσαλονίκης ορίζεται και τοποθετείται το μεν ανώτερον μέχρι και του βαθμού τμηματάρχου β΄ τάξεως δια Διατάγματος το δε κατώτερον δι’ αποφάσεως του Υπουργού των Οικονομικών. Οι Διευθυνταί των Τελωνείων Πειραιώς Θεσσαλονίκης προΐστανται των κατά τα ανωτέρω υπ’ αυτούς Τελωνείων κατά τα ορισθησόμενα υπό του κανονισμού της εσωτερικής υπηρεσίας. Άρθρον 5 Οι τρεις Επόπται Ελεγκτηρίων των Τελωνείων Πειραιώς τοποθετούνται ο εις το πρώτον Τελωνείον εισαγωγής και οι δύο εις το Β΄ Τελωνείον τοιούτον. Εις τον αυτόν Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 